જીડીપી ગ્રોથ સતત ઘટી રહ્યો છે, અને તાજેતરમાં 2017-18ના વર્ષમાં જીડીપી ગ્રોથ 6.5 ટકા રહેવાનું અનુમાન રજૂ કરાયું છે. જો કે વર્લ્ડ બેંકે 2018-19માં જીડીપી ગ્રોથ વધીને 7.3 ટકા રહેવાની ધારણા વ્યક્ત કરી છે. પણ જીએસટીનું કલેક્શન ઘટી રહ્યું છે, જે સરકાર માટે ચિંતાનો વિષય રહ્યો છે, જો જીએસટીનું કલેક્શન ઘટીને આવે તો મોદી સરકાર બજેટમાં જીએસટીના રેટમાં કોઈ ઘટાડો નહી કરે. ઉલ્ટાનું ટેક્સ કલેક્શન વધે તે માટે ટેક્સના માળખાનું વિસ્તરણ કરશે, અને વધુ લોકોને ટેક્સના દાયરામાં લાવવાના પ્રયાસો કરાશે.